text: [{"text_idx": "#000004", "text": "Tiltaki\u00f0 Fuglabingo var a\u0301 fyrsta sinni tann 2. apri\u0301l 2020, ta\u0301 i\u00f0 landi\u00f0 lukka\u00f0i ni\u00f0ur orsaka av Korona farso\u0301ttini. Fo\u0301lk to\u0301ku v\u00e6l i\u0301mo\u0301ti tiltakinum, og ti\u0301 hava vit gj\u00f8rt av at hetta skal vera eitt afturvendandi tiltak. Vit kalla tiltaki\u00f0 fyri Fuglabingo, og hetta li\u0301tla sp\u00e6li\u00f0 inniber, at man fra\u0301 kl. 10.00-10.30 telur og skra\u0301setur allan tann fuglin man s\u00e6r. Man kann seta seg vi\u00f0 eitt vindeyga ella okkurt sta\u00f0 vi\u00f0 go\u0301\u00f0um u\u0301tsy\u0301ni, ella man kann fara ein tu\u0301r onkrasta\u00f0ni \u2013 ta\u00f0 er upp til tykkum. Ta\u00f0 r\u00e6\u00f0ur ikki um at si\u0301ggja so no\u0301gvar fuglar sum gj\u00f8rligt, men heldur at venja seg vi\u00f0 at leggja til merkis fuglin og at kenna mun a\u0301 teimum."}, {"text_idx": "#000005", "text": "\u00d8ll, sum skra\u0301seta si\u0301nar teljingar, ver\u00f0a vi\u00f0 i\u0301 einum lutakasti um ein vinning \u2013 eina fuglabo\u0301k."}, {"text_idx": "#000006", "text": "Hugskoti\u00f0 um eina sli\u0301ka teljing er no\u0301gv eldri enn Koronakreppan. I\u0301 Bretlandi byrja\u00f0i sonevnda \u201cBig Garden Birdwatch\u201d i\u0301 1979 i\u0301 bretsku barnau\u0301tvarpssendingini Blue Peter, og si\u0301\u00f0ani ta\u0301 hevur ta\u00f0 veri\u00f0 a\u0301 hv\u00f8rjum a\u0301ri vi\u00f0 tu\u0301sundatals av luttakarum. Fremsta endama\u0301li\u00f0 vi\u00f0 Fuglabingo er to\u0301, at ta\u00f0 skal ver\u00f0a hugnaligt og l\u00e6ruri\u0301kt hja\u0301 \u00f8llum luttakandi."}, {"text_idx": "#000007", "text": "Um tit ella b\u00f8rnini kenna ta\u00f0 avbjo\u0301\u00f0andi at kenna ein fugl fra\u0301 einum \u00f8\u00f0rum, so eru fuglatalvurnar vi\u00f0 myndum av \u00f8llum vanligu fuglasl\u00f8gunum at finna ni\u00f0ast a\u0301 si\u0301\u00f0uni her. Annars kunnu vit eisini vi\u00f0m\u00e6la, at tit hyggja i\u0301 eina f\u00f8royska fuglabo\u0301k (t.d. \u201cFuglar i\u0301 Nor\u00f0urh\u00f8vum\u201d ella \u201cF\u00e6r\u00f8ernes fugle\u201d) ella fara a\u0301 Har kunnu tit lesa um nakrar av teimum fuglunum, i\u00f0 tit kunnu v\u00e6nta at si\u0301ggja:"}, {"text_idx": "#000009", "text": "Tel vi\u00f0 vindeyga\u00f0 ella uttanfyri hu\u0301sini i\u0301 ein ha\u0301lvan ti\u0301ma fra\u0301 kl. 10:00 til 10:30Skriva bert eitt tal fyri hv\u00f8nn fuglSkriva bert ta\u00f0 h\u00e6gsta tali\u00f0, sum tu\u0301 sa\u0301st i\u0301 senn av hv\u00f8rjum fugliD\u00f8mi: Um tu\u0301 sa\u0301st 15 starar einafer\u00f0, 6 eina a\u00f0ru fer\u00f0 og 9 eina tri\u00f0ju fer\u00f0, so skriva bara \u201cStari 15\u201dTel ikki fuglar, sum eru langt burturi, t.d. i\u0301 \u00f8\u00f0rum g\u00f8r\u00f0um ella a\u0301 sjo\u0301numTel ikki fuglar, sum bara flu\u0301gva framvi\u00f0"}, {"text_idx": "#000010", "text": "Ta\u0301 i\u00f0 fuglabingosp\u00e6li\u00f0 er li\u00f0ugt, ynskja vit, at \u00f8ll skra\u0301seta si\u0301nar teljingar vi\u00f0 at try\u0301sta ni\u00f0anfyri her:"}]